אחרי שמוקדם יותר היום (שני) דווח בתקשורת הספרדית כי הצעת ענק של ריאל מדריד בגובה 82 מליון יורו על אדן הזאר של צ’לסי נדחתה, הלבנים הולכים על כיוון חדש ונראה שמאמנם החדש-ישן זינדין זידאן שם את עיניו על הכוכב הסנגלי הנהדר של ליברפול, סאדיו מאנה, כמי שאמור לחזק את ההתקפה של אלופת אירופה היוצאת.
בלגי של הבלוז אמנם מאוד מעריך את העובדה כי הצרפתי חזר לאמן את הבלאנקוס והוא נחוש לעזוב למועדון הפאר הספרדי, אבל ריאל שכבר החתימה את אדר מיליטאו מפורטו מעוניינת לבצע מהפכה של ממש ולא מעוניינת לחכות ולהתמקח יותר מדי עם הלונדונים עבור הכוכב שלהם, כשנראה שבשוק יש לא מעט אלטרנטיבות.
זידאן מעוניין בשחקן בעל פרופיל כמו של מאנה, שנמצא בכושר פנטסטי וכבש 11 שערים ב-11 ההופעות האחרונות שלו. הסנגלי בן ה-26 חתם בליברפול בקיץ 2016 עבור 41 מיליון יורו, כאשר בקיץ האחרון האריך את חוזהו עד 2018 וזכה להעלאה במשכורת, כשכעת הוא מרוויח שמונה מ’ יורו לעונה.
בתוך כך, בצרפת הועלו דיווחים לכך שרפאל וראן שוקל את עתידו בבלאנקוס. הבלם שהגיע לריאל בקיץ 2011 וזכה בכל התארים האפשריים בשמונה העונות שלו בקבוצה (16 בסך הכל), הביע רצון לשחק בקבוצה אחרת לאחר שהחליט כי הוא מחפש אתגר חדש. להחלטתו אין קשר למשבר שעבר על הקבוצה עד לא מזמן, והיא עדיין כמובן לא סופית.